CELEX: 22021D1316
Language: lt
Date: 1627862400000
Title: Rytų ir Pietų Afrikos valstybių ir ES muitinių bendrardarbiavimo komiteto sprendimas Nr. 1/2020 2021 m. rugpjūčio 2 d. dėl nuostatos, kuria leidžiama nukrypti nuo Rytų ir Pietų Afrikos valstybių ir Europos bendrijos bei jos valstybių narių laikinojo susitarimo, nustatančio ekonominės partnerystės susitarimo pagrindą, 1 protokole išdėstytų kilmės taisyklių, atsižvelgiant į ypatingą Mauricijaus padėtį, susijusią su sūdytais snekais [2021/1316]

2021 8 10   
               
               
                  LT
               
               
                  Europos Sąjungos oficialusis leidinys
               
               
                  L 287/13
               
            
         RYTŲ IR PIETŲ AFRIKOS VALSTYBIŲ IR ES MUITINIŲ BENDRARDARBIAVIMO KOMITETO SPRENDIMAS Nr. 1/2020
         2021 m. rugpjūčio 2 d.
         dėl nuostatos, kuria leidžiama nukrypti nuo Rytų ir Pietų Afrikos valstybių ir Europos bendrijos bei jos valstybių narių laikinojo susitarimo, nustatančio ekonominės partnerystės susitarimo pagrindą, 1 protokole išdėstytų kilmės taisyklių, atsižvelgiant į ypatingą Mauricijaus padėtį, susijusią su sūdytais snekais [2021/1316]
         MUITINIŲ BENDRADARBIAVIMO KOMITETAS,
         atsižvelgdamas į Rytų ir Pietų Afrikos valstybių ir Europos bendrijos bei jos valstybių narių laikinąjį susitarimą, nustatantį ekonominės partnerystės susitarimo pagrindą, ypač į jo 1 protokolo 43 straipsnio 4 dalį,
         kadangi:
         
                     (1)
                  
                  
                     nuo 2012 m. gegužės 14 d. Rytų ir Pietų Afrikos valstybių ir Europos bendrijos bei jos valstybių narių laikinasis susitarimas, nustatantis ekonominės partnerystės susitarimo pagrindą (1) (toliau – Laikinasis ekonominės partnerystės susitarimas), laikinai taikomas Sąjungos ir Madagaskaro Respublikos, Mauricijaus Respublikos, Seišelių Respublikos bei Zimbabvės Respublikos tarpusavio santykiams. Jis taip pat nuo 2019 m. vasario 7 d. laikinai taikomas tarp Europos Sąjungos ir Komorų Sąjungos;
                  
               
                     (2)
                  
                  
                     ES ir EKA Laikinojo ekonominės partnerystės susitarimo 1 protokolas dėl sąvokos „produktų kilmė“ apibrėžties ir administracinio bendradarbiavimo būdų buvo iš dalies pakeistas 2020 m. sausio 14 d. Ekonominio partnerystės susitarimo komiteto sprendimu Nr. 1/2020 ir įsigaliojo 2020 m. kovo 31 d. (2);
                  
               
                     (3)
                  
                  
                     pagal 1 protokolo 44 straipsnio 1 dalį EKA ir ES muitinių bendradarbiavimo komitetas gali priimti sprendimą, kuriuo leidžiama nukrypti nuo tame protokole nustatytų kilmės taisyklių;
                  
               
                     (4)
                  
                  
                     2017 m. spalio 2 d. RPA ir ES muitinių bendradarbiavimo komitetas priėmė Sprendimą Nr. 2/2017, kuriuo nuo kilmės taisyklių leidžiama nukrypti dėl 120 tonų sūdytų snekų, importuojamų į Europos Sąjungą nuo 2017 m. spalio 2 d. iki 2018 m. spalio 1 d.;
                  
               
                     (5)
                  
                  
                     2019 m. sausio 14 d. RPA ir ES muitinių bendradarbiavimo komitetas priėmė Sprendimą Nr. 1/2019, kuriuo nuo kilmės taisyklių leidžiama nukrypti dėl 100 tonų sūdytų snekų, importuojamų į Europos Sąjungą nuo 2019 m. sausio 14 d. iki 2020 m. sausio 13 d.;
                  
               
                     (6)
                  
                  
                     2020 m. gegužės 5 d. RPA ir ES muitinių bendradarbiavimo komitetas priėmė Sprendimą Nr. 1/2020, kuriuo dėl 100 tonų sūdytų snekų, importuojamų į Europos Sąjungą nuo 2020 m. gegužės 5 d. iki 2021 m. gegužės 4 d., leidžiama taikyti trečią nuo kilmės taisyklių nukrypti leidžiančią nuostatą;
                  
               
                     (7)
                  
                  
                     2021 m. kovo 31 d. Mauricijus pagal laikinojo EPS 1 protokolo 44 straipsnio 1 dalį pateikė ketvirtą prašymą leisti nukrypti nuo kilmės taisyklių dėl 120 tonų SS 0305 69 pozicijai priskiriamų sūdytų snekų, kurie turi būti importuoti į Sąjungą nuo 2021 m. birželio mėn. iki 2022 m. birželio mėn.. 2021 m. gegužės 17 d. Mauricijus, atsakydamas į Komisijos raštą, pateikė papildomos informacijos;
                  
               
                     (8)
                  
                  
                     savo prašyme Mauricijus pakartoja jau žinomas tiekimo problemas, susijusias su kilmės taisyklių laikymusi. Jame visų pirma teisinamasi Sąjungos arba Mauricijaus kilmės paprastųjų snekų trūkumu ir tuo, kad nėra pelninga investuoti į laivus, kad jie atitiktų 1 protokolo 6 straipsnio 2 dalyje nustatytas sąlygas dėl paprastųjų snekų žvejybos. Mauricijaus atstovai teigia, kad paprastieji snekai iš kitų Afrikos, Karibų ir Ramiojo vandenyno EPS valstybių (toliau – kitos AKR EPS valstybės), su kuriomis galima kumuliacija, yra per brangūs (pvz., Namibijos paprastieji snekai) arba neatitinka kokybės ir reguliaraus tiekimo reikalavimų. Kaip išvadą, Mauricijaus atstovai nurodo, kad Mauricijui įmanoma toliau aprūpinti savo perdirbimo pramonę tik kilmės statuso neturinčiomis žaliavomis, konkrečiai, iš Naujosios Zelandijos importuojamais paprastaisiais snekais. Remiantis Mauricijaus pateiktais duomenimis, Mauricijaus pridėtinė vertė sudaro tik 17,5 % gatavų produktų vertės;
                  
               
                     (9)
                  
                  
                     1 protokolo 44 straipsnio 1 dalyje nustatyta, kad Muitinių bendradarbiavimo komitetas gali priimti nuo Protokolo nukrypti leidžiančias nuostatas, pagrįstas RPA valstybių veikiančių pramonės šakų vystymosi ar naujų pramonės sektorių kūrimo poreikiais, ir kad Sąjunga turėtų teigiamai atsakyti į visus RPA valstybių prašymus, kurie yra tinkamai pagrįsti pagal šį straipsnį ir kurie negali padaryti didelės žalos esamai Sąjungos pramonei;
                  
               
                     (10)
                  
                  
                     1 protokolo 44 straipsnio 3 ir 5 dalyse priduriama, kad, nagrinėjant prašymus, visų pirma atsižvelgiama į: atitinkamos RPA valstybės geografinę padėtį, palankiai vertinant salose esančias RPA valstybes, ir atvejus, kai galiojančių kilmės taisyklių taikymas turėtų didelį poveikį esamos RPA valstybės pramonės gebėjimui toliau eksportuoti į Sąjungą;
                  
               
                     (11)
                  
                  
                     atlikus analizę padaryta išvada, kad esamų kilmės taisyklių taikymas aptariamiems produktams turėtų įtakos dabartinės mažos Mauricijaus sūdytų snekų gamybos pramonės gebėjimui toliau eksportuoti į Sąjungą. Reikėtų atsižvelgti į Mauricijaus, kuris yra maža sala, nutolusi nuo jo eksporto rinkų ir importo šaltinių, geografinę padėtį. Dėl prašomos nukrypti leidžiančios nuostatos nebūtų padaryta didelės žalos įsitvirtinusiai Sąjungos pramonei, o anksčiau suteiktos leidžiančios nukrypti nuostatos neviršijo penkerių metų;
                  
               
                     (12)
                  
                  
                     tačiau 1 protokolo 44 straipsnyje numatytos nukrypti leidžiančios nuostatos turėtų likti laikini sprendimai ir neturėtų būti laikomos būdu visam laikui pakeisti sutartas kilmės taisykles;
                  
               
                     (13)
                  
                  
                     nepaisant to, Mauricijaus prašyme ir tolesniuose paaiškinimuose nenurodyta jokių konkrečių veiksmų, kurių būtų imtasi siekiant ištaisyti esamą padėtį ir nuolat laikytis sutartų kilmės taisyklių. Mauricijaus atstovai nurodo, kad jų laivyno plėtimas paprastųjų snekų žvejybos tikslais yra neįmanomas, o tai, ar ateityje bus laikomasi kilmės taisyklių, priklauso nuo galimybės galiausiai sudaryti verslo susitarimus su Namibijos tiekėjais arba įtikinti regione veiklą vykdantį ES laivyną žvejoti paprastuosius snekus;
                  
               
                     (14)
                  
                  
                     dėl šių priežasčių ši leidžianti nukrypti nuostata turėtų būti paskutinį kartą dėl tų pačių produktų ir tokiomis pat sąlygomis suteikta ė leidžianti nukrypti nuostata;
                  
               
                     (15)
                  
                  
                     Mauricijus paprašė leisti 2021–2022 m. taikyti nukrypti leidžiančią nuostatą dėl 120 tonų sūdytų snekų. Atsižvelgiant į tai, kiek buvo faktiškai pasinaudota Sprendimu 1/2020 suteikta leidžiančia nukrypti nuostata, padidinti kvotą prašomu laikotarpiu, palyginti su 2020–2021 m. suteikta kvota, neatrodo tinkama. Todėl reikėtų leisti Mauricijui vienerius metus taikyti nukrypti leidžiančią nuostatą dėl SS 0305 69 pozicijai priskiriamų sūdytų snekų 100 tonų, nes taip būtų atsižvelgiama į esamos pramonės galimybę toliau eksportuoti į Sąjungą;
                  
               
                     (16)
                  
                  
                     Komisijos įgyvendinimo reglamente (ES) 2015/2447 (3) nustatytos tarifinių kvotų valdymo taisyklės. Tos taisyklės turėtų būti taikomos valdant kiekį, kuriam šiuo sprendimu leidžiama taikyti nukrypti leidžiančią nuostatą;
                  
               
                     (17)
                  
                  
                     kad būtų galima veiksmingai stebėti, kaip taikoma nukrypti leidžianti nuostata, Mauricijaus valdžios institucijos turėtų Komisijai reguliariai perduoti išduotų EUR.1 judėjimo sertifikatų duomenis arba atitinkamų produktų sąskaitų faktūrų deklaracijas,
                  
               NUSPRENDĖ:
         
            1 straipsnis
            Nukrypstant nuo Laikinojo ekonominės partnerystės susitarimo 1 protokolo ir remiantis to protokolo 44 straipsnio 1 dalimi, SS 0305 69 pozicijai (KN kodas 0305 69 80) priskiriami sūdyti snekai, pagaminti iš kilmės statuso neturinčių SS 0303 89 pozicijai priskiriamų (paprastųjų) snekų, šio sprendimo 2–5 straipsniuose nustatytomis sąlygomis laikomi turinčiais Mauricijaus kilmės statusą.
         
         
            2 straipsnis
            1 straipsnyje nustatyta nukrypti leidžianti nuostata šio sprendimo priede nurodytam produktui ir jo kiekiui iš Mauricijaus, deklaruojamam išleidimui į laisvą apyvartą Sąjungoje įforminti, taikoma vienerių metų laikotarpį nuo šio sprendimo priėmimo dienos.
         
         
            3 straipsnis
            Priede nustatytas kiekis administruojamas pagal Komisijos įgyvendinimo reglamento (ES) 2015/2447 49–54 straipsnius.
         
         
            4 straipsnis
            Mauricijaus muitinė atlieka kiekybines 1 straipsnyje nurodytų produktų eksporto patikras.
            Iki kito ketvirčio pirmo mėnesio pabaigos Mauricijaus muitinė per Muitinių bendradarbiavimo komiteto sekretoriatą nusiunčia Komisijai produktų, kurių EUR.1 judėjimo sertifikatai išduoti pagal šį sprendimą, kiekių deklaraciją arba pagal šį sprendimą parengtų tų sąskaitų faktūrų deklaracijas ir tų sertifikatų serijos numerius arba nuorodas į tas sąskaitų faktūrų deklaracijas.
         
         
            5 straipsnis
            Pagal šį sprendimą išduotų EUR.1 judėjimo sertifikatų 7 langelyje arba pagal šį sprendimą pateikiamose sąskaitų faktūrų deklaracijose daromas vienas iš šių įrašų:
            „Derogation - Decision No 1/2021 of the ESA-EU Customs Cooperation Committee of 2 August 2021“;
            „Dérogation - Décision n° 1/2021 du Comité de Coopération Douanière AfOA-UE du 2 août 2021“.
         
         
            6 straipsnis
            
               1.   Mauricijus ir Sąjunga imasi šiam sprendimui įgyvendinti būtinų priemonių.
            
            
               2.   Jei, remdamasi objektyvia informacija, Sąjunga nustato pažeidimų, sukčiavimo ar kartotinio 4 straipsnyje nustatytų įpareigojimų nevykdymo atvejų, ji gali Laikinojo ekonominės partnerystės susitarimo 22 straipsnio 5 ir 6 dalyse nustatyta tvarka laikinai sustabdyti 1 straipsnyje nurodytos nukrypti leidžiančios nuostatos taikymą.
            
         
         
            7 straipsnis
            1 straipsnyje numatyta leidžianti nukrypti nuostata neturi būti atnaujinama.
         
         
            8 straipsnis
            Šis sprendimas įsigalioja 2021 m. rugpjūčio 2 d.
         
         
            Priimta Briuselyje 2021 m. rugpjūčio 2 d.
            
               Beryl Shirley SAMSON
               
                  RPA valstybių atstovas
               
               
                  RPA valstybių vardu
               
            
            
               Jean-Michel GRAVE
               
                  Europos Komisija
               
               
                  Europos Sąjungos vardu
               
            
         
         
            (1)  OL L 111, 2012 4 24, p. 2.
         
            (2)  OL L 93, 2020 3 27, p. 1.
         
            (3)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
      
      
         
            PRIEDAS
            
                        Kvotos Nr.
                     
                     
                        KN kodas
                     
                     
                        TARIC kodas
                     
                     
                        Prekių aprašymas
                     
                     
                        Laikotarpis
                     
                     
                        Grynasis svoris
                        (tonomis)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        (paprastieji) snekai, sūdyti
                     
                     
                        2021 8 7–2022 8 6
                     
                     
                        100